Μπαστουνάκια στριφτά red velvet, σαν ζαχαρωτά
Αυτά τα δίχρωμα μπισκοτένια στολίδια μάς κάνουν να νιώθουμε παιδιά.
200 γρ. ζάχαρη λευκή, κρυσταλλική , 220 γρ. βούτυρο αγελάδας, μαλακωμένο σε θερμοκρασία δωματίου , 120 ml φρέσκο γάλα, πλήρες , 1 αυγό , 1 κουτ. γλυκού εκχύλισμα βανίλιας , 420 γρ. αλεύρι για όλες τις χρήσεις , 1 κουτ. γλυκού μπέικιν πάουντερ , λίγο κόκκινο χρώμα ζαχαροπλαστικής, κατά προτίμηση σε μορφή πάστας
Για να φτιάξουμε τα μπαστουνάκια στριφτά red velvet, σαν ζαχαρωτά, στον κάδο του μίξερ χτυπάμε με το φτερό τη ζάχαρη και το βούτυρο, μέχρι να γίνουν κρέμα.Προσθέτουμε το γάλα, το αυγό και τη βανίλια και χτυπάμε μέχρι να ενωθούν.Ρίχνουμε το αλεύρι και το μπέικιν πάουντερ και δουλεύουμε τα υλικά μέχρι να φτιάξουμε μια ομοιογενή ζύμη.Τη χωρίζουμε σε δύο ίσα μέρη και στο ένα από ρίχνουμε το χρώμα ζαχαροπλαστικής και ζυμώνουμε, μέχρι να κοκκινίσει έντονα και ομοιόμορφα.Τυλίγουμε τις ζύμες με διάφανη μεμβράνη και τις βάζουμε στο ψυγείο για 4 ώρες.Χωρίζουμε το κάθε κομμάτι ζύμης σε κομμάτια μικρότερα από ένα καρύδι και πλάθουμε το καθένα σε λεπτό μπαστούνι. Ενώνουμε τα μπαστούνια ανά δύο, ένα με απλή ζύμη και ένα με κόκκινη, στη μία άκρη τους και τα πλέκουμε σε απλή στριφτή κοτσίδα. Τη λυγίζουμε λίγο στη μία άκρη, για να μοιάζει με ζαχαρωτό μπαστουνάκι.Τις αραδιάζουμε σε ταψί στρωμένο με λαδόκολλα, τη μία δίπλα στην άλλη, και τις ψήνουμε σε φούρνο προθερμασμένο στους 160°C για περίπου 12 λεπτά.Αφήνουμε τα μπαστουνάκια στριφτά red velvet να κρυώσουν σε σχάρα.
Αλεύρι (ζύμες),Ζάχαρη,Κεράσματα,Χριστούγεννα